《春晚杂兴四首 其四》
宋代·方一夔

欲逐芳菲寄病身，莺花不管老年人。幽寻但见肥牛地，胜赏难年骏马尘。

薄酒似饧聊取醉，青梅如豆正尝新。清欢未足还休去，日落汀洲又暮春。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。